Pogosta vprašanja in odgovori - **Javni razpis za podelitev koncesij za opravljanje institucionalnega varstva v domovih za starejše**

|  |  |  |  |
| --- | --- | --- | --- |
| **Zap.št.** | **Vprašanje** | **Odgovor** | **Objava** |
| **1.** | *Vprašanje po točko 12.6*izjavo o lastništvu s podatki o nepremičnini po stanju iz zemljiškoknjižnega vpisa, ali izjavo o najemu objekta oziroma prostora in priloženo najemno pogodbo za objekt ali prostor, ki še ni primeren za izvajanje storitve, ali izjavo o lastništvu stavbnega zemljišča, oziroma izkazano stavbno pravico, če bo ponudnik storitev izvajal v novozgrajenem objektu oziroma prostorih (IP 4),Lastnik zemljišča je trenutno investitor. ***Kaj in kako moramo tu medsebojno urediti?*** | Ponudnik kot potencialni koncesionar na javnem razpisu mora z lastnikom zemljišča pravno urediti zadevo in predložiti:* izjavo o lastništvu s podatki o nepremičnini  po stanju iz zemljiškoknjižnega vpisa, ali
* izjavo o najemu objekta  oz. prostorov s priloženo najemno pogodbo za objekt ali prostore, ki še niso primerni za izvajanje storitve ali
* izjavo o lastništvu stavbnega zemljišča, oziroma izkazano stavbno pravico, če bo ponudnik izvajal storitev v novozgrajenem objektu oziroma prostorih.
 | 22.7.2021 |
| **2.**  | *Vprašanje po točko 12.13*12.13 bančno garancijo za resnost ponudbe v višini 1 % od ocenjene vrednosti investicije, vendar ne več kot 65.000,00 EUR (IB1),***Ali je dovolj, da izda to garancijo investitor?*** | Bančno garancijo za resnost ponudbe mora predložiti ponudnik (potencialni koncesionar). | 22.7.2021 |
| **3.** | *Vprašanje po točko 12.17*12.17 izjavo banke, da bo izdala bančno garancijo za dobro izvedbo posla v višini 1 % od ocenjene vrednosti investicije, vendar ne več kot 65.000,00 EUR, z veljavnostjo pol leta po začetku izvajanja storitve z vzorcem garancije (IB 2).***Ali je dovolj, da izda to garancijo investitor ali mora to pridobiti socialno podjetje?***  | Izjavo banke, da bo izdala bančno garancijo  za dobro izvedbo posla mora predložiti ponudnik (potencialni  koncesionar). | 22.7.2021 |
| **4.**  | *Vprašanje pod točko 12.18.*V razpisni dokumentaciji je navedeno, da moramo predložiti letne računovodske izkaze za obdobje zadnjih 3 let, od katerih morajo biti zadnji revidirani*.* ***Ali to pomeni, da je potrebno priložiti revidirane računovodske izkaze za vsa 3 leta ali samo za preteklo leto – leto 2020? Ali pogojem zadosti tudi revidirana polletna bilanca za leto 2021?*** | Revidirane računovodske izkaze predložite za preteklo leto, to je leto 2020. Revidirana polletna bilanca za leto 2021 ne zadosti pogojem. | 22.7.2021 |
| **5.** | *Vprašanje pod točko 12.4***Ali je pogoj glede kadra odložen?**Sama tega nisem zasledila, ne v besedilu razpisa, ne pri merilih. Sem kaj spregledala? | Ponudnik mora predložiti organizacijsko shemo  s prikazanim številom in strukturo predvidenih zaposlenih, s podatki o njihovi izobrazbi ter svojo in njihove  izjave, iz katerih je razvidno , da jih bo oziroma se bodo zaposlili pri koncesionarju ali organizacijsko shemo  s prikazanimi predvidenimi zaposlenimi in pogoji, ki jih morajo izpolnjevati ter izjavo ponudnika, da bo pred začetkom izvajanja storitve zaposlil izvajalce v skladu s standardi in normativi. | 22.7.2021 |
| **6.** | *Vprašanje pod točko 12.6.***Ali je pogoj pod točko 12.6. izpolnjen tudi v primeru, če je predložena prodajna pogodba za nakup dela nepremičnine (na katerem se namerava graditi dom za starejše) sklenjena pod odložnim pogojem** sklenitve koncesijske pogodbe z ministrstvom, pri čemer pa bo parcelacija nepremičnine (katere del je predmet prodajne pogodbe) opravljena po končanem postopku zadevnega javnega razpisa, kar je predvideno tudi v prodajni pogodbi?  | Ponudnik mora predložiti izjavo o lastništvu nepremičnine s podatki o nepremičnini po stanju iz ZK izpiska ali izjavo o najemu objekta in priloženo najemno pogodbo ali izjavo o lastništvu stavbnega zemljišča – ponudnik postane lastnik nepremičnine z vpisom v ZK, zato kupoprodajna pogodba z razveznim pogojem ne zadošča za izpolnitev pogoja iz 12.6. točke JR. | 11.08.2021 |
| **7.** | *Vprašanje pod točko 12.6.***Ali je pogoj pod točko 12.6 izpolnjen tudi v primeru, če je prenos lastninske pravice na nepremičnini poleg odložnih pogojev iz predhodne alineje pogojen tudi s pridobitvijo pravnomočnega gradbenega dovoljenja, pri čemer pa je v vmesnem času ponudniku priznana oz. podeljena ustrezna pravica razpolaganja z nepremičnino, potrebna za pridobitev gradbenega dovoljenja - npr. stavbna pravica?** | Ponudnik izpolni pogoj iz 12.6 točke JR, če je pridobil lastništvo stavbnega zemljišča oziroma ima izkazano stavbno pravico. | 11.08.2021 |
| **8.** | *Vprašanje – Podrobnejši kriteriji in merila za izbiro ponudnikov***Ali se lahko isti ponudnik prijavi na razpis z dvema samostojnima ponudbama (prijavama), obema na isti lokaciji in sicer s prvo ponudbo (prijavo) do vključno 150 mest in z drugo ponudbo do vključno 120 mest?** Priložena bi bila izjava ponudnika, da v kolikor bo izbrana prva ponudba do vključno 150 mest, odstopa od druge ponudbe (prijavo) do vključno 120 mest.« | 47. a člen ZSV v tretjem odstavku določa, da lahko ponudnik vloži  za isto lokacijo izvajanja storitev na JR le eno ponudbo. | 11.08.2021 |
| **9.** | *Vprašanje pod točko 12.6.*Mi se bomo prijavili na razpis, zemljišče in nepremičnina, ki je potrebna obnove je v lasti slovenske družbe, celotno investicijo pa bo pokrivalo podjetje iz tujine. **K točki 12.6 bomo predložili najemno pogodbo z lastnikom nepremičnine in zemljišča. Ali to zadošča po točki 12.6?** | Ponudnik zadosti 12.6 točki JR, če predloži najemno pogodbo. | 11.08.2021 |
| **10.** | *Vprašanje pod točko 12.13.***Kdo mora predložiti bančno garancijo za resnost ponudbe, zahtevano po točki 12.13, prijavitelj ali investitor?** | Bančno garancijo za resnost ponudbe mora predložiti ponudnik, ki se prijavlja na JR. | 11.08.2021 |
| **11.** | *Vprašanje pod točko 12.10.*Kot najemnik ne bomo imeli v času gradnje oz. priprave projekta oziroma prostorov nobenih stroškov. **Je vseeno potrebno pripraviti obrazec PF2 po točki 12.10 ali ga mora pripraviti investitor?** Moramo pripraviti navedeni obrazec za obdobje, ko bomo po prevzemu objekta dejansko začeli z najemom? | Obrazec PF2 mora pripraviti ponudnik, ki se prijavlja na JR. Namen obrazca PF2 je prikaz projekcije finančnega poslovanja za obdobje gradnje oz. priprave objekta do začetka izvajanja storitve. V skladu z namenom obrazca upoštevajte tiste denarne tokove, ki bodo nastali v tem obdobju z vaše strani kot ponudnika storitve. | 11.08.2021 |
| **12.** | Ali je v primeru pridobitve koncesije, ki jo pridobi javni zavod, mogoče pridobljeno koncesijo , če se izvajanje dejavnosti v okviru javnega zavoda izkaže za neprimerno, prenesti na zasebnega izvajalca? | Koncesionar koncesijo ne sme prenesti na drugo pravno ali fizično osebo – tako določa 21. člen koncesijske pogodbe, ki jo skleneta koncesionar in koncedent.Zakon o socialnem varstvu v 47. i členu določa, da koncedent lahko na koncesionarjev predlog ali v sporazumu z njim prenese koncesijo na drugo osebo, ki ima koncesijo za izvajanje javne službe, ki je predmet koncesije, in če je iz okoliščin mogoče sklepati, da bo prevzemnik koncesije izvajal javno službo skladno s predpisi in koncesijsko pogodbo, učinkovito in v skladu z interesi uporabnikov. | 26.8.2021 |
| **13.** | Kot že nosilec koncesije za opravljanja institucionalnega varstva za uporabnike DSO, bi želeli pridobiti še dodatna mesta. Kako se prijaviti, ko že imajo koncesijo in bi si želeli le dodatna mesta. | Če koncesionar želi pridobiti še dodatna mesta in tako razširiti obstoječo koncesijo, se mora prijaviti na javni razpis, ki ga objavi MDDSZ. Iz besedila javnega razpisa izhaja, katere pogoje mora prijavitelj (ponudnik) izpolnjevati in katera dokazila mora priložiti. Ponudba ponudnika je točkovna v skladu s kriteriji in merili objavljenimi v javnem razpisu. Ponudnik s ponudbo uspe, če doseže zadostno število točk v primerjavi z ostalimi ponudniki in glede na število razpisanih koncesijskih mest.  | 26.8.2021 |
| **14.** | Zanima vas ali za že zgrajeni objekt, pripravljen za takojšnje izvajanje storitve institucionalnega varstva, rabite garancijo pod  št. 12.13 in garancijo pod številko 12.17. | Da, ponudnik mora predložiti dokazilo pod št. 12.13 in dokazilo pod 12.17 javnega razpisa, da je njegova ponudba popolna.Objekt je primeren za opravljanje storitve, ki je predmet koncesije, ko to ugotovi pristojna komisija. Pred začetkom opravljanja storitve mora koncesionar odpraviti morebitne nepravilnosti. | 26.8.2021 |
| **15.** | Ali mora ponudnik predložiti bančno garancijo in v kakšnem znesku, tudi ko je objekt že zgrajen in ne potrebuje nobenega vlaganja v nepremičnino in opremo, ponudnik v objektu že izvaja institucionalno varstvo za uporabnike DSO, na podlagi koncesije in na podlagi dovoljenja za delo. Ponudnik kandidira samo za širitev koncesije. | Če ponudnik že izvaja storitev, ki je predmet koncesije in sicer na podlagi podeljene koncesije ali dovoljenja za delo, mora objekt že sedaj izpolnjevati tehnične pogoje, ki jih določa Pravilnik o minimalnih tehničnih zahtevah za izvajalce socialno varstvenih storitev. V tem primeru predloži ponudnik dokazilo pod št. 12.13 bančno garancijo za resnost ponudbe v višini 1% od ocenjene vrednosti investicije, vendar ne več kot 65.000 EUR (IB1) in dokazilo pod 12.17 izjavo, v kateri navede, da v objektu s katerim kandidira na javnem razpisu, že izvaja storitev, ki je predmet koncesije in gre v navedenem primeru samo za širitev že obstoječe koncesije za dodatna mesta, v obsegu, ki jih ponudnik že ima na podlagi dovoljenja za delo.  | 26.8.2021 |
| **16.** | Ali se mora gradbeno dovoljenje glasiti na ponudnika in se ponudniku vseeno dodelijo točke, če se gradbeno dovoljenje glasi na investitorja? | V primeru, da bo ponudnik najemnik objekta v katerem bo opravljal storitev, ki je predmet koncesije, mora predložiti najemno pogodbo in gradbeno dovoljenje, ki se glasi na najemodajalca objekta.V primeru, da je ponudnik lastnik objekta v katerem bo opravljal storitev, ki je predmet koncesije, mora predložiti gradbeno dovoljenje, ki se glasi na njegovo ime.Pod točkama 12.13 in 12.17 : ali pogojem zadosti tudi dokazilo o kavcijskem zavarovanju ali mora biti bančna garancija ?Kot je navedeno v javnem razpisu, mora pod točko 12.13 in 12.17 ponudnik predložiti bančno garancijo (12.13) oz. izjavo banke, da bo izdala bančno garancijo (12.17). | 26.8.2021 |
| **17.** | Ali so kakšne zahteve glede velikosti zemljišča na katerem bi koncesionar zgradil objekt DSO za 150 mest? | V 7. členu Pravilnika (stavbno zemljišče) določa:Mikrolokacija določa stavbno zemljišče za postavitev objekta v skladu z zazidalnim načrtom.Mikrolokacijske razmere so:* komunalna opremljenost zemljišča,
* konfiguracija zemljišča glede na dostopnost za gibalno ovirane ljudi,
* smer objekta glede na osončenost, osvetljenost..,
* urejenost neposredne okolice z možnostjo ozelenitve in ureditve površin za rekreacijo in počitek.

Stavbno zemljišče zajema zemljišče pod objektom, ter funkcionalno zemljišče, ki ga sestavljajo komunikacijske površine8dostopi, dovozi, parkirišča), gospodarsko dvorišče ter zelene in rekreacijske površine. Velikost samega zemljišča ni opredeljena. | 26.8.2021 |
| **18.** | Al lahko znesek  pri dokazilu pod št. 12.13 bančno garancijo za resnost ponudbe v višini 1% od ocenjene vrednosti investicije, vendar ne več kot 65.000 EUR (IB1) opredeli ponudnik na dejansko vrednost investicije (1%)? | Znesek pri dokazilu 12.13 bančno garancijo za resnost ponudbe v višini 1% od ocenjene vrednosti investicije, vendar ne več kot 65.000,00  EUR, opredeli ponudnik, vendar glede na dejansko vrednost investicije, ki jo opredeli izdelovalec projektne dokumentacije. | 3.9.2021 |
| **20.** | Ali pogoju izkazane stavbne pravice zadosti pogodba o ustanovitvi stavbne pravice, sklenjena pod odložnim pogojem uspešne prijave na razpis (sklenitev pogodbe s koncedentom)? | Ponudnik izpolni pogoj iz 12.6 točke JR, če pridobi lastništvo stavbnega zemljišča oz. ima izkazano stavbno pravico. Za izkazano stavbno pravico zadostuje pogodba o ustanovitvi stavbne pravice.Potrebno je izvesti še predznambo na Z.K., ki zavaruje kasnejšo možnost vpisa stavbne pravice. | 3.9.2021 |
| **21.** | Ali je pogoj izkazane stavbne pravice (točka 12.6 JR) izpolnjen tudi v primeru, ko v z. k. stavbna pravica še ni vknjižena, je pa vložen z. k. predlog na podlagi ustrezne pogodbe in zemljiškoknjižnega dovolila, na katerem je notarsko overjen podpis lastnika nepremičnine, na kateri se ustanavlja stavbna pravica (v z. k. je pri nepremičnini že vpisana plomba)? | Da, ponudnik ima izkazano stavbno pravico in izpolnjuje pogoj iz 12.6 točke javnega razpisa. | 3.9.2021 |
| **22.** | Zanima nas ali glede na merilo pokritosti potreb institucionalnega varstva starejših oseb prijavitelj prejme 25 točk v primeru, da je indeks pokritosti pod 79,99% vendar bi v primeru podelitve koncesije presegli potrebno število mest izračunano za 4,8% ciljne skupine (primer: razlika potrebnega števila mest za 4,8% ciljne skupine do 100% pokritosti je 100 mest, kapaciteta doma prijavljenega za podelitev koncesije pa bi bila 150). | V skladu s podrobnejšimi kriteriji in merili ponudnik  pridobi po pokritosti UE, v kateri kandidira s svojo ponudbo,  (pri 4,8% pokritosti ciljne skupine-nad 65 let) od 0 do 79,99 % 25 točk ne glede ali kandidira s 100 mesti ali 150 mesti. | 22.9.2021 |
| **23.** | Kako postopati v primeru, ko se po že podeljeni koncesiji idejna zasnova oziroma tlorisi doma nekoliko spremenijo iz razloga boljše funkcionalnosti doma s čimer se tudi stanovalcem zagotovi kvalitetnejše in varnejše preživljanje časa v domu. Ali potrebujemo pred pričetkom gradnje soglasje oziroma odobritev s strani koncendenta? | Če koncesionar po sklenitvi pogodbe o koncesiji  spreminja idejno zasnovo oziroma tloris objekta, v katerem bo opravljal storitev, ki je predmet podeljene koncesije, mora pred pričetkom gradnje objekta,  za vsako spremembo projektne dokumentacije  pridobiti odobritev koncedenta.   | 22.9.2021 |
| **24.** | Ali je pogoj pod točko 12.9 izpolnjen tudi v primeru, da se kot dokazilo o izpolnjevanju pogojev priloži projekt oz. dokumentacija za pridobitev gradbenega dovoljenja (PGD/DGD)? | Pogoj je izpolnjen če ponudnik priloži projekt za pridobitev gradbenega dovoljenja – tlorisi in prerez arhitekture z vrisano razporeditvijo predvidene opreme. | 22.9.2021 |
| **25.** | Ali je trenutna najemna pogodba, ki velja do leta 2047 dovolj? | 3.člen osnutka Pogodbe o koncesiji (ki je sestavni del razpisne dokumentacije – KP B2N21) določa, da mora koncesionar ves čas trajanja koncesije zagotoviti, da ima objekt v najemu za nedoločen čas, z odpovednim rokom, ki ni krajši od 1 leta. Dokazilo 12.6 ponudnik izpolni, če priloži ustrezno najemno pogodbo. | 22.9.2021 |
| **26.** | Ali je dovolj, da ponudnik priloži samo najemno pogodbo za objekt, kjer se bo izvajala koncesija ali tudi dokumente, ki izkazujejo lastništvo oz. stavbno pravico podjetja, ki bo objekt zgradilo in ga dalo ponudniku v najem? | Ponudnik mora predložiti izjavo o najemu objekta oz. prostora in priloženo najemno pogodbo za objekt ali prostor, ki še ni primeren za izvajanje storitve, kot je to določeno v 12.6 točki javnega razpisa. | 22.9.2021 |
| **27.** | Vprašanje, ki se nanaša na Podrobnejša kriterije in merila 4 c – zagotoviti VO po Zakonu o duševnem zdravju. *V podrobnejših navodilih je navedeno »če zagotovi oddelek za 12 oseb…«**Nameravamo vzpostaviti oddelek za 9 oseb. Ali prejmemo polno število točk, sorazmerno ali nič?* | Podrobnejša merila v točki 4. c) določajo, da ponudnik dobi 10 točk v primeru, če zagotovi varovani oddelek za 12 oseb, ki ustreza pogojem Pravilnika o kadrovskih, tehničnih in prostorskih pogojih za izvajanja nalog na področju duševnega zdravja za izvajalce institucionalnega varstva  ter pridobi verifikacijo varovanega oddelka.Vzpostavitev varovanega oddelka za 9 oseb se točkuje z 0 točkami.  | 22.9.2021 |
| **28.** | Kakšno mnenje izdela Socialna zbornica Slovenije? | Socialna zbornica Slovenije v skladu z določilom 44. člena ZSV posreduje koncedentu mnenje o programu ponudnika v postopku podelitve koncesije.  | 22.9.2021 |
| **28.a** | Vprašanje ali mora ponudnik priložiti izjavo občine (12.8 – IO), glede na to, da ponudnik že ima koncesijo iz leta 2007 za 147 mest in gre samo za razširitev obstoječe koncesije? | Ne glede na to, da gre za razširitev obstoječe koncesije mora ponudnik priložiti dokazilo iz 12.8 javnega razpisa – izjavo občine. | 22.9.2021Dopolnjeno 28.9.2021 |
| **29.** | Ali se ponudnik lahko prijavi na razpis (Javni razpis za podelitev koncesij za opravljanje institucionalnega varstva v domovih za starejše) z enoposteljno sobo s souporabo kopalnice? | Pravilnik o minimalnih tehničnih zahtevah za izvajalce socialnovarstvenih storitev (Ur. l. RS 67/06)  in Pravilnik o spremembah Pravilnika o minimalnih tehničnih zahtevah za izvajalce socialnovarstvenih storitev (Ur. l. RS 135/21)  v 32. in 36. členu opredeljuje pogoje za izvedbo kopalnic v sobah. 36. člen, 5 odstavek: »V objektih, grajenih pred letom 2000, so sanitarije, katerih najmanjša površina mora znašati najmanj 3,5 m2, lahko skupne dvema sobama, pri čemer prostor sanitarij ne sme biti prehoden. Površina sob brez sanitarij mora znašati najmanj 14 m2 za enoposteljno sobo in najmanj 18 m2 za dvoposteljno sobo.«Izjemoma je torej souporaba kopalnice za največ dve sobi mogoča le v objektih, grajenih pred letom 2000, v objektih, grajenih kasneje, pa mora biti vsaka soba opremljena s sanitarnim prostorom velikosti najmanj 3,5 m2. | 22.9.2021Dopolnjeno 28.9.2021 |
| **30.** | Vezano na točko 12.22 nas zanima, če je pravilno, da obkrožimo da nimamo hipoteke (ali druge stvarne pravice) na nepremičninah (zemljišče in objekti v katerih se bo izvajala koncesijska dejavnost), glede na to, da bomo najemniki objekta v katerem se bo dejavnost izvajala. | V skladu s točko 12.22 morajo ponudniki, ki se prijavljajo na javni razpis predložiti izjavo o morebitnih hipotekah in drugih stvarnih pravicah na objektih oziroma prostorih v katerih se bo izvajala koncesijska dejavnost ali izjavo, da hipoteka in druge stvarne pravice na teh objektih oziroma prostorih ne obstajajo. Izjavo je potrebno priložiti tudi v primerih, ko gre za najem objekta v katerem se bo dejavnost izvajala. | 22.9.2021 |
| **31.** | V točki 15 - ''Kriteriji in merila za izbiro ponudnikov'' je naveden kriterij: zagotavljanje izvajanja koncesije v obsegu najmanj 1/3 enoposteljnih sob -  5 točk. Kaj pomeni 1/3 enoposteljnih sob od kapacitete 150 mest, kjer je sicer predvideno 50 enoposteljnih in 50 dvoposteljnih sob, skupaj 100 sob. Ampak od 100 sob, je v tem primeru 50 enoposteljnih sob, polovica vseh sob, ne 1/3.  Koliko je torej 1/3 enoposteljnih sob pri kapaciteti 150 mest, da zadostimo kriteriju v danem primeru? | V skladu s 4. točko Podrobnejših kriterijev in meril za izbiro ponudnikov se dodatno točkuje ponudnike, ki bodo zagotavljali izvajanje koncesije v obsegu najmanj 1/3 enoposteljnih sob **glede na skupno število zaprošenih mest** in ne na skupno število sob. 1/3 enoposteljnih sob pri kapaciteti 150 mest predstavlja 50 enoposteljnih sob. | 22.9.2021Dopolnjeno 28.9.2021 |
| **32.** | V bivalnem standardu predvidevamo 'oaze'. Standard 'oaze' ni v pravilniku. Sprašujemo ali je dovoljeno predvideti 'oaze', koliko mest je lahko v eni 'oazi', kakšna je kvadratura prostora 'oaze' ter katere so druge posebne druge zahteve za oazo? | Koncept oaze v Pravilniku o minimalnih tehničnih zahtevah za izvajalce socialnovarstvenih storitev ni posebej opredeljen. V zvezi s tem pa so v 32. členu tega pravilnika navedeni minimalni pogoji, ki jih mora zagotoviti vsaka bivalna enota stanovalcev z demenco in sorodnimi stanji, pri tem naj se upoštevajo načela zasebnosti, varnosti, domačnosti in dobre prakse. Kakovost programa izvajanja teh storitev se pa dodatno točkuje v primerih, ki so podrobneje opisani v 4. točki v dokumentu »Podrobnejši kriteriji in merila za izbiro ponudnikov. | 22.9.2021 |
| **33.** | Bivalna enota zajema največ 20 stanovalcev v enoposteljnih in dvoposteljnih sobah, ki morajo biti opremljene s sanitarijami. Bivalna enota ima še negovalno kopalnico, shrambo za čisto perilo in prostor za čistila ter umazano perilo. Pravilnik o tehničnih zahtevah v 34. členu določa, da vsaka bivalna enota stanovalcev mora imeti negovalno kopalnico z najmanjšo površino 14 m2. Pri bivalnih enotah stanovalcev z demenco in sorodnimi stanji morata imeti dve bivalni enoti eno negovalno kopalnico. Ali velja določilo, da imata 2 bivalni enoti eno negovalno kopalnico tudi v drugih manjših bivalnih enotah do 12 oseb (gospodinjske skupine in drugo)? | Osebe z demenco so lahko v zavodih obravnavane tudi v drugih oblikah organiziranega varstva (gospodinjska skupnost). V teh primerih se uporabljajo standardi in normativi, ki so predpisani v  34. členu Pravilnika o minimalnih tehničnih zahtevah za izvajalce socialnovarstvenih storitev ki določa, da pri bivalnih enotah stanovalcev z demenco in sorodnimi stanji morata imeti dve bivalni enoti eno negovalno kopalnico. Pomembno je, da sta bivalni enoti funkcionalno povezani in nameščeni tako, da sta si prostorsko blizu. | 22.9.2021 |
| **34.** | Ali morajo biti shramba za čisto perilo, prostor za čistila ter umazano perilo, posebni ločeni prostori za vsako od navedenih, posebej za vsako bivalno enoto (12 oseb)  in kakšna mora biti velikost teh prostorov. Je lahko prostor za umazano perilo skupni prostor blizu pralnice?     | Vsaka bivalna enota mora imeti ločen prostor za shrambo za čisto perilo ter ločen prostor v katerem so lahko čistila ter umazano perilo. Velikost vsakega prostora mora biti primerno velika. Prostor za  čistila ter umazano perilo mora biti dovolj velik, da se v njem lahko namesti omaro za čistila in opremo za čiščenje, trokadero in omaro za umazano perilo.  | 22.9.2021 |
| **35.** | Občina X ima že dolgoletno željo, da bi imeli svoj dom. Na nas so se obrnili s prošnjo, za izvajanje storitev institucionalnega varstva. Občina bi poskrbela za prostor in bi ga dala   našemu domu v najem.  Šlo bi za novo enoto našega doma. Ocenili smo, da bi izvajali institucionalno varstvo za cca 40 oseb.Zanima me, če se moramo tudi javni zavodi prijaviti na razpis za koncesije v primeru, da gre za širitev (dodatne kapacitete) ali ne. Trenutno je namreč odprt razpis, ki pa se bo kmalu iztekel. | V skladu z 11. točko Javnega razpisa za podelitev koncesij za opravljanje institucionalnega varstva v domovih za starejše se lahko na razpis prijavijo pravne ali fizične osebe, ki v skladu z določbo 7. člena Pravilnika o koncesijah na področju socialnega varstva izpolnjujejo predpisane pogoje. Zakon o zavodih v 24. členu določa, da se koncesija za opravljanje javne službe lahko da zavodu, ki ni ustanovljen kot javni zavod, če izpolnjuje za opravljanje javne službe predpisane pogoje. Iz tega izhaja, da javni razpis ne velja za javne socialnovarstvene zavode s področja institucionalnega varstva. | 28.9.2021 |
| **36.** | V zvezi s točko razpisa 12.10. nas zanima ali je izjava, ki jo prilagamo v priponki,  ustrezno dokazilo o zadostnih virih sredstev za dokončanje investicije. V izjavi se banka zavezuje, da bo ponudniku zagotovila posojilo za dolgoročno financiranje projekta, v primeru, da ponudnik uspe na predmetnem razpisu. | Priložena izjava, s katero se banka zavezuje, da bo izbranemu ponudniku zagotovila dolgoročni kredit za investicijo zadostuje za izpolnjevanje pogoja iz 12.10 točke javnega razpisa. | 28.9.2021 |
| **37.** | Imamo že podeljeno koncesijo in se prijavljamo na razpis za dodatna mesta, ker nam to omogočajo prostorske možnosti. Investicija bo znašala okvirno 100.000 EUR, ker bodo potrebne samo manjše prilagoditve. Investicija bo predvidoma gotova v roku 1 meseca oz. do 31.12.2021Obrazec PF 1,  točka 12.5 Ali v obrazec vnesemo projekcijo finančnega poslovanja  za petletno obdobje samo za dodatna mesta ali skupaj z že pridobljeno koncesijo? | Projekcijo finančnega poslovanja za petletno obdobje je potrebno izdelati samo za nova koncesijska mesta.  | 28.9.2021 |
| **37.a** | Obrazec PF 2, točka 12.10Ali v obrazec vnesemo projekcijo finančnega poslovanja za obdobje gradnje oz. priprave objekta samo za zgoraj omenjeno investicijo v višini cca 100.000 EUR ali za celotno poslovanje skupaj, z že pridobljeno koncesijo? | V obrazec PF2 iz točke 12.10 javnega razpisa je potrebno vnesti projekcijo finančnega poslovanja za obdobje gradnje oziroma priprave objekta oziroma prostorov do začetka izvajanja storitve. Vpisni podatki se nanašajo le na investicijo, ki je predmet javnega razpisa. | 28.9.2021 |
| **38.** | Imamo že podeljeno koncesijo in se prijavljamo na razpis za dodatna mesta, ker nam to omogočajo prostorske možnosti.Priloga OK – organizacijska shema, točka 12.4.Ali je v organizacijski shemi potrebno prikazati zaposlene samo za nova koncesijska mesta ali tudi za že obstoječa? | V organizacijski shemi je potrebno prikazati koncesijska mesta, za katera se bo ponudnik prijavil na Javni razpis za podelitev koncesij za opravljanje institucionalnega varstva v domovih za starejše, torej samo za nova koncesijska mesta. | 28.9.2021 |
| **38.a** | Ali je dovolj, da je prikazano delovno mesto s številom zaposlenih in pogoji, ki jih mora izpolnjevati ter izjava ponudnika, da bo pred pričetkom izvajanja storitve za nova koncesijska mesta zaposlil dodatne izvajalce? | Javni razpis v točki 12. 4 določa, da mora ponudnik predložiti organizacijsko shemo s prikazanim številom in strukturo predvidenih zaposlenih, s podatki o njihovi izobrazbi ter svojo in njihove izjave, iz katerih je razvidno, da jih bo oziroma se bodo zaposlili pri koncesionarju ALI organizacijsko shemo s prikazanimi predvidenimi zaposlenimi in pogoji, ki jih morajo izpolnjevati ter izjavo ponudnika, da bo pred začetkom izvajanja storitve zaposlil izvajalce v skladu s standardi in normativi (OK). | 28.9.2021 |
| **39.** | Imamo že podeljeno koncesijo za 147 mest in se prijavljamo na razpis za dodatnih 11 mest, ker nam to omogočajo prostorske možnosti.Priloga IC pod točko 12.14V razpisu je navedeno, da je potrebno izračunu cene priložiti tudi finančni načrt.Ali pripravimo izračun cene samo za nova, dodatna mesta ali skupaj z že obstoječimi koncesijskimi mesti? | Pri izhodišču za izračun cene je smiselno vzeti kot izhodišče vsa mesta, če izvajalec načrtuje, da bo tudi po podeljeni koncesiji oblikovana enotna cena za vsa mesta skupaj, v nasprotnem primeru, pa se izračun cene pripravi samo za nova mesta. | 28.9.2021 |
| **39.a** | Ali v finančnem načrtu prikažemo podatke samo za nova koncesijska mesta ali skupaj za nova in obstoječa koncesijska mesta? | Finančni načrt se pripravi za mesta, za katera se bo kandidiralo na Javnem razpisu za podelitev koncesij za opravljanje institucionalnega varstva v domovih za starejše. | 28.9.2021 |
| **40.** | Iz točke 12.5. Javnega razpisaizhaja, da morajo ponudniki predložiti (kot dokazilo o izpolnjevanju pogojev) projekcijo finančnega poslovanja za petletno obdobje z izkazom denarnih tokov v skladu s SRS 26 po različici I (PF I).  Ali koncesionarji, ki že izvajamo dejavnost pripravimo projekcijo finančnega poslovanja obstoječega poslovanja in povečanjem za novo koncesijo ali ločeno samo za novo koncesijo?  | Projekcija finančnega poslovanja se pripravi za nove kapacitete. | 28.9.2021 |
| **40.a** | Za katero obdobje pripravimo projekcijo finančnega poslovanja. Ali lahko izhajamo iz finančnega načrta za leto 2021 in nato projekcijo do vključno leta 2025?    | Petletno obdobje se začne šteti od predvidenega začetka izvajanja dejavnosti dalje. | 28.9.2021 |
| **40.b** | Iz točke 12.10 Javnega razpisa **i**zhaja, da moramo predložiti projekcijo poslovanja za obdobje gradnje oz. priprave objekta oz. prostorov do začetka izvajanja storitve ........... (z navedbo in dokazili o virih sredstev za dokončanje investicije).  Kaj konkretno moramo predložiti glede dokazila o virih sredstev, če bomo za del sredstev za financiranje investicije pridobili bančni kredit.   | V kolikor boste za del sredstev pridobili bančni kredit je potrebno priložiti pogodbo o bančnem kreditu, v kolikor je kreditna pogodba že sklenjena. V kolikor kreditna pogodba še ni sklenjena priložite izjavo, da boste bančni kredit pridobili. | 28.9.2021 |
| **41.** | Bivalna enota stanovalcev z demenco in sorodnimi stanji mora biti nameščena tako, da je omogočena neposredna povezava z zelenimi površinami urejene okolice. Kaj konkretno to pomeni? Ali morajo imeti vse sobe neposredni izhod iz sobe (balkonska vrata) v park, torej bi morale bili vse v pritličju? | 32. člen Pravilnika o minimalnih tehničnih zahtevah za izvajalce socialnovarstvenih storitev v 5. odstavku določa, da mora biti bivalna enota za demenco (do 12 oseb) uvrščena v objekt tako, da je stanovalcem omogočena neposredna povezava z zelenimi površinami urejene okolice. To določilo zahteva od vseh izvajalcev socialnovarstvenih storitev, da morajo stanovalcem zagotoviti neposreden izhod na zelene površine in okolico (vrt ali park oz. večjo ozelenjeno teraso ali atrij v nivoju, kjer se nahaja bivalna enota), ki je primerno velika in urejena tako, da omogoča varno gibanje za 12 varovancev posamezne bivalne enote. Neposreden izhod seveda pomeni, da se izhodne poti ne smejo križati z ostalimi, ki so namenjene ostalim dejavnostim, ki jih dom izvaja. | 28.9.2021 |
| **42.** | Ali boste pri prijaviteljih na 'Javni razpis za podelitev koncesij za opravljanje institucionalnega varstva v domovih za starejše' v UE Ptuj upoštevali dejanski 'INDEKS POKRITOSTI POTREB DOMSKO VARSTVO STAREJŠIH', ki realno v UE Ptuj znaša manj kot 4,8%, kljub upoštevanju že podeljenih nerealiziranih koncesijskih mest (Hajdina=150) in prijaviteljem tako za gradnjo na tem področju priznali iz tega naslova 15 točk? | Pokritost potreb institucionalnega varstva starejših oseb se točkuje največ z 25. točkami, za tiste upravne enote, ki so po podatkih pokritosti najslabše pokrite z mrežo javnih zavodov in koncesionarjev, ostale upravne enote dobijo manj točk. Pri ugotavljanju pokritosti se upošteva tudi število koncesijskih mest za varstvo starejših v domovih, za katere so bile koncesije že podeljene (na Javnem razpisu za podelitev koncesij za opravljanje institucionalnega varstva v domovih za starejše (Uradni list RS, št. 32/2017 z dne 30.6.2017) ali Javnem razpisu za podelitev koncesij za opravljanje institucionalnega varstva v domovih za starejše (Uradni list RS, št. 89/2020 z dne 19.6.2021), a koncesionarji storitev še niso pričeli opravljati.Indeks pokritosti potreb za UE Ptuj znaša 121,35, kar se skladno s  Podrobnejšimi kriteriji in merili za izbiro ponudnikov oceni z 0 točkami.  | 28.9.2021 |
| **43.** | Vezano na Javni razpis za podelitev koncesij za opravljanje institucionalnega varstva v domovih za starejše objavljenem v Uradnem listu Republike Slovenije, št. 100/2021 (v nadaljevanju: javni razpis) vas prosimo za sledeča pojasnila glede podrobnejših meril pod točko 12.9 (projektna dokumentacija) in sicer: * ali je pogoj pod točko 12.9 izpolnjen tudi v primeru, da se kot dokazilo o izpolnjevanju pogojev priloži projekt za izvedbo (PZI).
 | Da. | 28.9.2021 |